cyanic-selkie/wikianc huggingface dataset:
Քրիստիանո Բիրագի
Վերադարձ Ինտեր
2014 թվականի հունիսին Բիրագին 610․000 եվրոյի դիմաց վերադարձավ Ինտեր Միլան՝ ակումբի հետ կնքելով 4 տարվա պայմանագիր ։ Հուլիսի 6-ին իտալացին 2 տարվա վարձավճարով միացավ Կիևոյին   ։ Իր դեբյուտը ակումբի կազմում նշեց օգոստոսի 22-ին՝ Իտալիայի գավաթի Պեսկարայի դեմ խաղում ։ Կիևոյի կազմում Բիրագին անցկացրեց 19 հանդիպում ։ 2015 թվականի ամռանը նա վերադարձավ Ինտեր և օգոստոսի 27-ին 1 տարվա վարձավճարով տեղափոխվեց Գրանադա   ։ Առաջին հանդիպումը Լա Լիգայում անցկացրեց օգոստոսի 30-ին՝ Խետաֆեի դեմ խաղում ։ Դեկտեմբերի 30-ին իտալացին հեռացվեց խաղադաշտից Լաս Պալմասի դեմ խաղում՝ ստանալով երկրորդ դեղին քարտը հանդիպման 86-րդ րոպեին ։ Գրանադայի կազմում Բիրագին անցկացրեց 33 հանդիպում՝ դառնալով 1 գոլային փոխանցման հեղինակ ։
Պեսկարա
2016 թվականի հուլիսի 11-ին Բիրագին տեղափոխվեց Պեսկարա  ։ Իր դեբյուտը նշեց օգոստոսի 13-ին՝ թիմի մեկնարկային կազմում խաղադաշտ դուրս գալով Իտալիայի գավաթի Ֆրոզինոնեի դեմ խաղում ։ Առաջին հանդիպումը առաջնությունում անցկացրեց օգոստոսի 21-ին՝ Նապոլիի դեմ խաղում ։ Դեկտեմբերի 4-ին իտալացին գոլային փոխանցում տվեց Կալյարիի դեմ հանդիպման ավելացված ժամանակում՝ փրկելով իր թիմին պարտությունից ։ Իր առաջին գոլը պրոֆեսիոնալ կարիերայում խփեց դեկտեմբերի 22-ին՝ Պալերմոյի դեմ խաղում ։ Պեսկարայի կազմում Բիրագին անցկացրեց 35 հանդիպում առաջնությունում՝ դառնալով 1 գոլի և 4 գոլային փոխանցման հեղինակ ։
Ֆիորենտինա
2017 թվականի օգոստոսի 15-ին Բիրագին սկզբից վարձավճարով, ապա լրիվ տրանսֆերով տեղափոխվեց Ֆիորենտինա  ։ Իր դեբյուտը նշեց օգոստոսի 27-ին՝ Սամպդորիայի դեմ խաղում ։ Իր առաջին գոլը խփեց 2018 թվականի փետրվարի 25-ին՝ Կիևոյի դեմ խաղում ։ 2018 թվականի սեպտեմբերի 30-ին իտալացին գոլ խփեց Ատալանտայի դեմ խաղում՝ օգնելով Ֆիորենտինային հաղթել 2-0 հաշվով ։ 2018-19 մրցաշրջանում Բիրագին անցկացրեց 40 հանդիպում՝ դառնալով 1 գոլի և 6 գոլային փոխանցման հեղինակ ։
Միջազգային կարիերա
Բիրագին ներկայացրել է Իտալիան մինչև 19 և մինչև 21 տարեկանների երիտասարդական հավաքականներում։ 2013 թվականին նա Մ21 հավաքականի կազմում մասնակցեց Եվրոպայի առաջնությանը՝ անցկացնելով 2 հանդիպում, իսկ Իտալիան հասավ մրցաշարի եզրափակիչ, որտեղ 2-4 հաշվով պարտվեց Իսպանիային ։ Մ21 հավաքականի կազմում նա մասնակցեց նաև 2015 թվականի Եվրոպայի առաջնությանը՝ անցկացնելով 2 հանդիպում ։ Իտալիան դուրս մնաց խմբային փուլից՝ զիջելով Պորտուգալիային և Շվեդիային ։
Իտալիայի ազգային հավաքական Բիրագին առաջին անգամ հրավիրվեց 2018 թվականի սեպտեմբերին Ռոբերտո Մանչինիի կողմից՝ Լեհաստանի և Պորտուգալիայի դեմ խաղերի համար  ։ Իր դեբյուտը ազգային հավաքականում նշեց սեպտեմբերի 7-ին՝ թիմի մեկնարկային կազմում խաղադաշտ դուրս գալով Լեհաստանի դեմ խաղում  ։ Իր առաջին գոլը խփեց հոկտեմբերի 14-ին՝ գոլի հեղինակ դառնալով ՈՒԵՖԱ Ազգերի Լիգայի Լեհաստանի դեմ հանդիպման վերջին րոպեին և 1-0 հաշվով հաղթանակ պարգևելով Իտալիային  ։
Միջազգային վիճակագրություն
2019 թվականի հոկտեմբերի 11-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Իտալացի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Յուվե Ստաբիայի ֆուտբոլիստներ Կատեգորիա:Չիտադելայի ֆուտբոլիստներ Կատեգորիա:Կատանիայի ֆուտբոլիստներ Կատեգորիա:Կիևոյի ֆուտբոլիստներ Կատեգորիա:Գրանադայի ֆուտբոլիստներ Կատեգորիա:Պեսկարայի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Լա Լիգայի ֆուտբոլիստներ
Մագնիսադիմադրություն
Մագնիսադիմադրություն, մագնիսառեզիստիվ էֆեկտ, հաղորդչի (կիսահաղորդչի) էլեկտրական դիմադրության փոփոխությունն արտաքին մագնիսական դաշտի ազդեցությամբ։ Պատկանում է գալվանամագնիսական երևույթների խմբին։ Տարբերում են լայնական և երկայնական մագնիսադիմադրություն։ Լայնական մագնիսադիմադրության դեպքում հոսանքի հարթությունն ուղղահայաց է մագնիսական դաշտի ուղղությանը, իսկ երկայնականի դեպքում հոսանքն ուղղված է դաշտի ուղղությամբ։ Մագնիսադիմադրության պատճառը լիցքակիրների հետագծերի կորացումն է մագնիսական դաշտում Լորենցի ուժի ազդեցությամբ։ Թույլ մագնիսական դաշտում մագնիսադիմադրությունը համեմատական է դաշտի լարվածության քառակուսուն։ Ուժեղ մագնիսական դաշտում լայնական մագնիսադիմադրության վարքն էապես կախված է բյուրեղի տեսակից։ Որոշ բյուրեղներում (In, Al, Na, Li) մագնիսադիմադրությունը հագեցման է հասնում (դառնում անկախ դաշտի լարվածությունից) բոլոր ուղղություններով, մի խումբ բյուրեղներում (Bi, Sb, W, Mo) հագեցման չի հասնում, մեծ թվով բյուրեղներում (Cu, Ag, Au, Ga, Pt ևն) դիտվում է մագնիսադիմադրության հագեցում որոշակի ուղղություններով և հագեցման բացակայություն՝ այլ, հաճախ շատ մոտ ուղղություններով։ Երկայնական մագնիսադիմադրությունը բոլոր մետաղներում ձգտում է հագեցման։ Մագնիսադիմադրությունը կիրառվում է բյուրեղային ցանցից հոսանքակիրների ցրման մեխանիզմի և էլեկտրոնային էներգետիկական սպեկտրի հետազոտման, ինչպես նաև մագնիսական դաշտի չափման համար։
Կատեգորիա:Մագնիսականություն
Իլյա Գարկավի
Իլյա Գարկավի (Илья Иванович Гарькавый, ), խորհրդային ուկրաինացի ռազմական գործիչ, կոմկոր։
Կենսագրություն
Իլյա Գարկավին ծնվել է 1888 թվականին ոչ հարուստ գյուղացիական ընտանիքում։ Եղել է գյուղական դպրոցի ուսուցիչ։ Առաջին համաշխարհային պատերազմի սկզբում զորակոչվել և ուղարկվել է Օդեսայի ռազմական ուսումնարան, որն ավարտում է 1916 թվականին։ Ուսումն ավարտելուց հետո ուղարկվել է Ռումինական ռազմաճակատ, որտեղ պորուչիկի կոչումով ստանձնել է 260-րդ հետևակային գնդի վաշտի հրամանատարությունը։ 1917 թվականի Փետրվարյան հեղափոխությունից հետո ընտրվել է գնդային կոմիտեի անդամ, այնուհետև Քիշինյովի զինվորական պատգամավորների գործկոմի նախագահ։ 1918 թվականի փետրվարին ընդունվել է ԽՄԿԿ շարքերը։ Եղել է Օդեսայի ռազմական օկրուգի Հատուկ բանակի շրջանի պարետ ( 1918, հունվար-օգոստոս), Վորոնեժի գավառի զինկոմի զինղեկի օգնական (1918, օգոստոս-հոկտեմբեր), 9-րդ բանակի շտաբի վարչական բաժնի պետ (1918, հոկտեմբեր-1919, հունիս)։ Մասնակցել է Բեսարաբիայում և Ուկրաինայում ռումինական և գերմանական օկուպացիոն զորքերի դեմ մղվող մարտերին։ 1919 թվականի հունիսից 45-րդ հրաձգային դիվիզիայի շտաբի պետ  (18.08-19.10 պետի ժ/պ)։ 1921 թվականի ապրիլից Ուկրաինայի և Ղրիմի զինված ուժերի հրամանատարի շտաբի պետ, 1921 թվականի հունիսից` 3-րդ Կազանյան հրաձգային դիվիզիայի շտաբի պետ, 1922 թվականի մարտից` Կիևյան ռազմական օկրուգի զորքերի հրամանատարի տեղակալ, 1922 թվականի մայիսից` 45-րդ հրաձգային դիվիզիայի հրամանատար։ 1923 թվականին ավարտել է  կատարելագործման ռազմա-ակադեմիական դասընթացները։ 1924 թվականի հուլիսից մինչև 1927 թվականի դեկտեմբեր  եղել է 8-րդ հրաձգային կորպուսի հրամանատար, այնուհետև  ղեկավարել է Բանվորա-գյուղացիական Կարմիր բանակի Գլխավոր վարչության Հրամանատարական վարչությունը։ 1930 թվականի  մայիսից  մինչև  1931 թվականի հուլիսը եղել է 14-րդ հրաձգային կորպուսի հրամանատարը, 1931 թվականի հուլիսից` Լենինգրադյան ռազմական օկրուգի հրամանատարի օգնական, այնուհետև տեղակալ։  1932 թվականին ղեկավարել է  Բանվորա-գյուղացիական Կարմիր բանակի պատվիրակությունը ռեյխսվերի զորաշարժերում։ 1935 թվականի մայիսին նշանակվել է նոր ստեղծված Ուրալյան ռազմական օկրուգի զորքերի հրամանատար և ԽՍՀՄ պաշտպանության ժողկոմին կից Ռազմական Խորհրդի անդամ։ 1935 թվականի նոյեմբերի 20-ին շնորհվել է կոմկորի զինվորական կոչում։ ՀամԿ (բ)Կ կենտկոմի  1937 թվականի փետրվարյան-մարտյան պլենումի մասնակից։  ԽՍՀՄ Համառուսական կենտրոնական կատարողական կոմիտեի և Կենտրոնական կատարողական կոմիտեի  անդամ։
1937 թվականի մարտի 11-ին ձերբակալվել է իր տեղակալ կոմկոր Մ. Ի. Վասիլենկոյի հետ միասին « Տուխաչևսկու գործով», չնայած Իոնա Յակիրի միջնորդությանը, իրեն մեղավոր է ճանաչել, դատապարտվել և նույն օրը գնդակահարվել է «Կոմունարկա»-ում։ Ամբողջությամբ արդարացվել է 1956 թվականին։
Ծանոթագրություններ
Կատեգորիա:Առաջին համաշխարհային պատերազմի մասնակիցներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Ուկրաինացի ռազմական գործիչներ Կատեգորիա:ԽՍՀՄ-ում գնդակահարվածներ
Մահարդայի գավառ
Մահարդայի գավառ (منطقة محردة) Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Համայի մարզի 5 գավառներից մեկը։
Վարչական կենտրոնն է Մահարդա քաղաքը։ 2004 թվականի մարդահամարի տվյալներով գավառը ունի 143,953 բնակչություն ։
Մահարդայի գավառը բաժանված է 3 շրջանների.
Ծանոթագրություններ
Կատեգորիա:Մահարդայի գավառ
Ժաննա Բլբուլյան
Ժաննա Ռաֆիկի Բլբուլյան, հայ երգահան, դերասանուհի ։
Կենսագրություն
Սովորել է Երևանի Սպենդիարյանի անվան երաժշտական դպրոցում, Ռոմանոս Մելիքյանի անվան երաժշտական ուսումնարանի դաշնամուրի բաժնում, 1968-1974 թվականներին՝ Երևանի Կոմիտասի անվան պետական կոնսերվատորիայում։
1966-1970 թվականներին զուգահեռ սովորել է «Հայֆիլմ» կինոստուդիային կից կինոդերասանի ստուդիայում՝ ստանալով կինոյի և թատրոնի դերասանի որակավորում։
Դասավանդել է Ապարանի, Եղվարդի, Արարատի երաժշտական դպրոցներում։
Որպես դերասանուհի աշխատել է հեռուստատեսությունում, Երևանի Հրաչյա Ղափլանյանի անվան պետական դրամատիկական, Գաբրիել Սունդուկյանի անվան ազգային ակադեմիական թատրոններում։ 1980-1994 թվականներին եղել է Երևանի Պարոնյանի անվան երաժշտական կոմեդիայի պետական թատրոնի առաջատար դերասանուհի։ Տասնյակից ավելի գլխավոր դերեր է կերտել թատրոնում, մի շարք դերեր է խաղացել հեռուստաթատրոնում։ 1990-1993 թվականներին աշխատել է Երևանի Խաչատուր Աբովյանի անվան պետական մանկավարժական ինստիտուտի կինոռեժիսորական ֆակուլտետում՝ որպես բեմական խոսքի մասնագետ։
Հեղինակել է բազմաթիվ երգեր, երաժշտական մանրանվագներ, էտյուդներ, վալսեր, տանգոներ, որոնք կատարվել են Հայաստանում և արտերկրում։ Նրա ստեղծագործությունների զգալի մասը ձայնագրվել է Հայաստանի Հանրային ռադիոյի էստրադային-սիմֆոնիկ նվագախմբի կողմից և տեղ գտել ռադիոյի ձայնադարանային ֆոնդում։
Ձայներիզներ
Համագործակցել է մի շարք արվեստագետների հետ՝ Երվանդ Երզնկյան, Արամ Սաթյան, Ռուբեն Ամիրբեկյան, Արտակ Հակոբյան, Մարտին Վարդազարյան, Արա Թորոսյան (Մուրզո), Ջիպսի Քինգս, Ժան Մյուզի, Լոալվա Բրազ, Գրեգորի Հյուբեն, Մալյա, Ժերիկա, Նառա Նոյան (դուստրը), Էնիկո Սիլագի, Ժան Կրիշմար, Բերնար Տիրտիո, Լևոն Բլբուլյան, Ժորժ Գոդֆրուա, Անահիտ Մանուկյան, Սյուզան Մարգարյան, Լեյլա Սարիբեկյան, Միստր Իքս, Սոֆի Դևոյան։
1994 թվականից բնակվում և ստեղծագործում է Փարիզում։
Արտաքին հղումներ
Կատեգորիա:Հայ երգահաններ Կատեգորիա:Հայ դերասանուհիներ Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Յանոշ Լասլո Ալդոր
Յանոշ Լասլո Ալդոր (հունգ. Áldor János László, ), հունգարացի նկարիչ և ճարտարապետ։ Դիմանկարիչ է։
Կենսագրություն
Ինքնուս նկարիչ է։ Սովորել է ճարտարապետություն։ Աշխատել է Ռումինիայի Բայա Մարե քաղաքում, 1919 թվականին ճարտարապետության բնագավառում ստացել է գիտական աստիճան։ 1923-1925 թվականներին սովորել է Ադոլֆ Սոլնկոյի գեղարվեստական գաղութում, 1926 թվականին կատարելագործվել է Փարիզում, 1928 թվականին ուսումնական այց իրակացրել Իտալիա, եղել է «Benczúr» միության ղեկավար անդամ։
Մահացել է 1944 թվականին Մաութհաուզեն ճամբարում։
Նրա նկարները պահպանվում են Հունգարիայի և Ֆլորենցիայի ազգային պատկերասրահներում։
Արտաքին հղումներ
Կատեգորիա:1895 ծնունդներ Կատեգորիա:1944 մահեր Կատեգորիա:Հունգարացի նկարիչներ Կատեգորիա:Հունգարացի ճարտարապետներ Կատեգորիա:Ճարտարապետներ այբբենական կարգով Կատեգորիա:Նկարիչներ այբբենական կարգով
Շքանարգիզ
Շքանարգիզ (Հիպեաստրում), պատկանում է շքանարգիզների (Amaryllidaceae) ընտանիքին։
Պատմություն
Ամարիլիսը մի գեղեցկուհի հովվուհու անունն է, որը երկու հազար տարի առաջ նկարագրված է հույն բանաստեղծ Թեոկրիտի հովվերգություններում։ Ամարիլիս անվան տակ հայտնի են շքանարգիզներ (Amaryllis) և Հիպեաստրում (Hippeastrum) ցեղերը։ Շքանարգիզների ցեղին է պատկանում A.belladonna L. բույս, որն ունի մինչև 40-50 սմ-ի հասնող ծաղկակիր ցողուն, 4-8 համեմատաբար փոքր, դուրեկան բուրմունք արձակող զանգակաձագարաձև ծաղիկներ։ Հայրենիքը Հարավային Աֆրիկան է (Կառռու անապատը)։ Հիպպեաստրումի ցեղի ներկայացուցիչների ծաղկակիր ցողունի վրա սովորաբար բացվում են 2-4 խոշոր ծաղիկներ։ Հայրենիքը Հարավային Ամերիկան է։ Այգեգործության մեջ այդ երկու ցեղերի ներկայացուցիչներն էլ կոչվում են հիբրիդ ամարիլիսներ (A. hybrida Hort.)։
Կենսաբանական նկարագիր
Մշակության մեջ սովորաբար հանդիպում են հիպեաստրում ցեղի հիբրիդային սորտերը։ Տերևները գծավոր են, մի քիչ հաստացած, ծաղկակիր ցողունի վրա աճում են 2-3 խոշոր ծաղիկներ, որոնց տրամագիծը երբեմն անցնում է 20 սմ-ից։ Ծաղիկները լինում են մորագույն, զանազան նրբերանգներով, բաց վարդագույնից մինչև մուգ բալագույն, վառ կարմիր, նարնջագույն, բաց դեղնագույն, հազվադեպ՝ մաքուր սպիտակ և այլն։
Մշակում
Սովորաբար շքանարգիզները ծաղկում են գարնանը, իսկ երբեմն՝ նաև ամռանը։ Բույսը վաղ ծաղկեցման ենթարկելով, հունվար ամսին կարելի է ունենալ ծաղկած բույսեր։ Վաղ ծաղկեցման համար նախ պետք է ընտրել ամենախոշոր և առողջ սոխուկավոր բույսերը և ծաղկումն ավարտվելուց հետո վերատնկել նոր թաղարների մեջ։ Չպետք է թողնել, որ վաղ ծաղկեցման համար նախատեսված բույսերը սերմակալեն։ Վերատնկման ժամանակ արմատների վրայի հողագնդիկը շատ զգուշությամբ պետք է մաքրել, ուշադրությամբ ստուգել արմատները և կտրել-հեռացնել վնասված, հիվանդ, թույլ, կամ չորացած մասերը։ Բոլոր կտրվածքները անհրաժեշտ է ծածկել փայտածխափոշով։ Շքանարգիզները հողի նկատմամբ այնքան էլ պահանջկոտ չեն։ Սոխուկը պետք է տնկել այն հաշվով, որ իր չափի ⅓-րդ մասով դուրս մնա հողից։ Տնկման ընթացքում թաղարը անհրաժեշտ է հաճախակի շարժել, թեթևակի խփելով հատակին և բութ մատերով սեղմել թաղարի միջի հողը, որպեսզի այն լցվի, տարածվի արմատների արանքը և սոխուկի տակը։ Ամառվա ընթացքում բույսերին տրվում է թարմ գոմաղբից պատրաստված կոյաջուր։ Բույսի հանգստի շրջանը սկսվում է սեպտեմբեր ամսից։ Այդ ժամանակ անհրաժեշտ է աստիճանաբար դադարեցնել բույսերի ջրումը, արհեստականորեն արագացնելով նրանց հանգստի շրջանի մոտեցումը։ Հանգստի շրջանում բույսը ժամանակ առ ժամանակ անհրաժեշտ է թեթևակի ջրել, որպեսզի սոխուկները չցամաքեն և արմատները չչորանան։ Ջուրը տրվում է գոլ վիճակում, որը նպաստում է վաղ ծաղկեցմանը։Բույսի աճման սկզբնական շրջանում պետք է տալ ազոտական պարարտանյութեր՝ մեկ դույլ ջրիկացրած կոյաջրին խառնելով 5-10 գ սելիտրա։ Շքանարգիզները բազմացվում են սերմերով և սոխուկներով։ Մեկ գ. սերմը պարունակում է 100 հատիկ։ Ցանքը կատարվում է դեկտեմբեր-հունվար ամիսներին՝ ջերմատներում, կավաթասերի մեջ։ Խուրհուրդ է տրվում հողախառնուրդը պատրաստել ճմահողից կամ այգու հողից, որին պետք է խառնել որոշ չափով տերևահող և ավազ։ Ապրիլի սկզբներին բուսակները փոխադրում են փոքր թաղարների մեջ։ Երբ թաղարների մեջ բույսերը արդեն աճել ամրացել են, դրանք անհրաժեշտ է տեղափոխել ջերմոց և մինչև շուրթերը թաղել գրունտում։ Աշնան դեմ թաղարները փոխադրում են ջերմատուն ու պահում 10-12° ջերմության պայմաններում։ Ձմեռվա ամիսներին բույսերը դադարում են աճելուց։ Գարնանը բույսերը վերատնկում են ավելի մեծ թաղարների մեջ և նորից փոխադրում ջերմոց։ Ամառվա ընթացքում բույսերը մի քանի անգամ սնուցում են։ Երկրորդ կամ չորրորդ տարում նրանք արդեն սկսում են ծաղկել։ Շքանարգիզները սոխուկներով բազմացնելու նպատակով վերատնկման ժամանակ մանր սոխուկները անջատում են մայր սոխուկը։ Այնուհետև արմատ ունեցողները տնկում են փոքր թաղարների մեջ, իսկ արմատից զուրկ սոխուկները՝ ջերմատանը, մաքուր ավազում, որի հետ քիչ տերևահող են խառնում։ Արմատակալելուց անմիջապես հետո այդ բույսերը նույնպես տնկում են համապատասխան թաղարների մեջ։ Նորմալ պայմաններում սոխուկները ծաղկում են երկրորդ-երրորդ տարում։ Շքանարգիզները բաց գրունտում մշակվում են Կովկասի Սևծովյան ափերին։
Հաջիբեքթաշ
Հաջիբեքթաշ (Hacıbektaş), քաղաք և շրջան Թուրքիայի կենտրոնական հատվածում, Նևշեհիրի մարզում։
Աշխարհագրական դիրք
Քաղաքը գտնվում է մարզի արևմտյան հատվածում, մարզկենտրոն Նևշեհիրից մոտավորապես 32 կիլոմետր դեպի հյուսիս-արևմուտք։ Ծովի մակարդակից քաղաքի բացարձակ բարձրությունը կազմում է 1339 մետր ։ Շրջանի ընդհանուր տարածքը կազմում է 697 կմ²։
Բնակչություն
Թուրքիայի վիճակագրության ինստիտուտի տվյալներով, 2012 թվականին Հաջիբեքթաշի բնակչության թվաքանակը կազմել է 5211 մարդ, որոնցից 48,7 %-ը կազմում են տղամարդիկ, իսկ 51,3 %-ը՝ համապատասխանաբար կանայք ։ Ըստ տարեթվերի քաղաքի բնակչության թվաքանակի դինամիկան ։
Տրանսպորտ
Մոտակա օդանավակայանը գտնվում է Նևշեհիր քաղաքում ։
Ծանոթագրություններ
Կատեգորիա:Թուրքիայի քաղաքներ Կատեգորիա:Կապադովկիա Կատեգորիա:Թուրքիայի փոքր քաղաքներ
Կարեն Ջհանգիրով
Կարեն Ջհանգիրով (Карен Эдуардович Джангиров, ), հայազգի ռուսական բանաստեղծ։
Ավարտել է Մոսկվայի պետական համալսարանը տնտեսագետ-մաթեմատիկոսի մասնագիտությամբ։ 1978 թվականից զբաղվում է ռուսական վերլիբռի մշակմամբ և համակարգմամբ։ Հրապարակվել է կենտրոնական պարբերականներում և ռուսական անթոլոգիաներում։ Կազմել և հրատարակել է վերլիբռի 17 ժողովածու։ Թարգմանվել է տարբեր լեզուներով։ Հիմնադիրն է վերլիբռիստների «Սպիտակ քառակուսի» (1988) խմբի։ Նույն անունով հրատարակել է վերլիբռի առաջին ժողովածուն ԽՍՀՄ-ում։ Հիմնադրել և ղեկավարել է «Ռուսական վերլիբռի ասոցիացիան» (1991)։ Արվեստի նոր տեսակի՝ ТРЕУМ-ի հեղինակն է. այն միախմբում է տեքստը, պատկերը, ձայնը։ «Մենք» խմբի հիմնադիրն ու առաջատարն է, որը զբաղվում է գրականության, արվեստի, հոգեվերլուծության և այլնի կատարելագործմամբ։
1991 թվականին տարագրվել է Լեհաստան, Նորվեգիա, Բելգիա, Ավստրիա։ 1995 թվականից ապրում է Կանադայում ։
Ծանոթագրություններ
Կատեգորիա:Ռուս բանաստեղծներ Կատեգորիա:Ռուսագիր հայ բանաստեղծներ Կատեգորիա:Մոսկվայի պետական համալսարանի շրջանավարտներ
Մեսրոպ Յաղուբ
Մեսրոպ Յաղուբ կամ Յագուբի որդի Մեսրոպ, հայ բժիշկ, ծնվել է Բաղդատում։
Կենսագրություն
Դեղագործական կրթություն է ունեցել և դեղագործ աշխատել։ 1914 թվականին, Առաջին համաշխարհային պատերազմի ժամանակ զորակոչվել է օսմանյան բանակ և զինվորական դեղագործ ծառայել։ Մահացել է 1915 թվականի փետրվարի 15-ին, ժանտախտից ։
Ծանոթագրություններ
Կատեգորիա:Հայ բժիշկներ Կատեգորիա:1915 մահեր Կատեգորիա:Փետրվարի 15 մահեր
Ֆրեդրիկ Ենսեն
Ֆրեդրիկ Ենսեն (Fredrik Jensen, ), ֆինլանդացի ֆուտբոլիստ, գերմանական «Աուգսբուրգ» ֆուտբոլային ակումբի կիսապաշտպան։
Ազգային հավաքականի կազմում
Ֆինլանդիայի մինչև 17 տարեկանների հավաքականի կազմում անցկացրել է 3 հանդիպում։ Մասնակցել է Եվրոպայի առաջնության ընտրական հանդիպումներին։
Հղումներ
Կատեգորիա:1997 ծնունդներ Կատեգորիա:Սեպտեմբերի 9 ծնունդներ Կատեգորիա:Անձինք այբբենական կարգով Կատեգորիա:Ֆուտբոլիստներ այբբենական կարգով Կատեգորիա:Տվենտեի ֆուտբոլիստներ Կատեգորիա:Աուգսբուրգի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Ալեսսանդրո Ալգարդի
Ալեսսանդրո Ալգարդի (Alessandro Algardi, ), իտալացի քանդակագործ, իտալական քանդակագործության մեջ բարոկկոյի խոշորագույն ներկայացուցիչ է՝ Բերնինի հետ միասին։
Կենսագրություն
Սկսել է աշխատել Ագոստինո Կարաչիի արվեստանոցում։ 1608 թվականին ծառայության է մտել դուքս Մարտուի Ֆերդինանտո Գոնզագի մոտ։ Այնուհետև ժամանել Վենետիկ, իսկ 1625 թվականին՝ Հռոմ։ Աշխատել է Սան-Սիլվեստրո, Սանտա-Մարիա դել Պոպոլո եկեղեցում, Հռոմի Սուրբ Պետրոս տաճարում։ Մրցակցել է Լորենցո Բերնինիի հետ։
Օգտվել է Ինոկենտիոս X պապի հովանավորչությունից։ Նախագծել է նրա Պամֆիլի առանձնատուն։ Մոտ է եղել Դոմենիկինոյին, շփվել է Ֆրանսուա Դյունկենի, Անդրեա Սակկիի, Նիկոլա Պուսենի հետ, կիսել է նրանց կողմնորոշումը դասական նորմայի նկատմամբ բարոկկո ոճում։ Աշխատել է նաև որպես վերականգնող։ 1650 թվականին ծանոթացել է Դիեգո Վելասկեսի հետ, հաստատվել Իսպանիայում։ Աշխատել է Արանխուեսում և Սալամանկայում։
Արտաքին հղումներ
Կատեգորիա:Իտալացի քանդակագործներ Կատեգորիա:Իտալացի ճարտարապետներ
Ոսխայի ճակատամարտ (350)
Ոսխայի ճակատամարտ 350 թվական, տեղի է ունեցել հայ-հռոմեացի միացյալ և պարսկական զորաբանակների միջև, Բասեն գավառի Ոսխա գյուղի մոտ։ Պարսից արքա Շապուհ II, գերելով և կուրացնելով Հայոց արքա Տիրանին, փորձել է նվաճել Հայաստանը։ Հայ ավագանին՝ Սյունյաց նահապետ Անդովկի և Արշակունյաց նահապետ Արշավիր Կամսարականի գլխավորությամբ, համախմբելով ուժերը, հռոմեական զորքի օգնությամբ ջախջախել է պարսկական բանակը և ազատագրել երկիրը։ Մարտական դաշտից փախած Շապուհ II հարկադրված կնքել է հաշտության պայմանագիր, որով ազատել է Տիզբոնում բանտարկված Տիրան արքային և մյուս հայ գերիներին, հրաժարվել Հայաստանի նկատմամբ ունեցած հավակնություններից։ Կուրացված Տիրանը գահից հրաժարվել է հօգուտ որդու՝ Արշակ II-ի։
Կատեգորիա:Արշակունիների թագավորության ճակատամարտեր Կատեգորիա:Ճակատամարտեր Հայաստանում Կատեգորիա:Ճակատամարտեր այբբենական կարգով
Հենրիխ Սապգիր
Հենրիխ Սապգիր (Ге́нрих Вениами́нович Сапги́р, ), ռուս բանաստեղծ, արձակագիր, մանկագիր, սցենարիստ, թարգմանիչ։
1944 թվականից անդամակցել է Մոսկվայի պիոներների տներից մեկում գործող, բանաստեղծ և գեղանկարիչ Եվգենի Կրոպիվնիցկու ղեկավարած գրական ստուդիային։ 1950-ական թվականների վերջին Կրոպիվնիցկու և նրա աշակերտ Օսկար Ռաբինի շուրջ ձևավորվում է գեղագիտորեն մերձ պոետների և նկարիչների մի խումբ, որը հետագայում կոչվել է «լիանոզովյան դպրոց»։ Սապգիրն այդ շրջանակի աչքի ընկնող դեմքերից էր։ Նրա բանաստեղծությունների առաջին հրապարակումը եղել է արտասահմանում, 1968 թվականին, իսկ ԽՍՀՄ-ում հրատարակվել է սկսել 1989 թվականից։
1960-ականներից Սապգիրն ակտիվորեն աշխատել է մանկական գրականության ասպարեզում, հանդես եկել որպես թարգմանիչ, նախևառաջ փոխադրություններ է կատարել հրեա ականավոր բանաստեղծ Օվսեյ Դրիզից ։
Ծանոթագրություններ
Կատեգորիա:Ռուս բանաստեղծներ Կատեգորիա:Ռուս արձակագիրներ Կատեգորիա:Ռուս թարգմանիչներ Կատեգորիա:Ռուս մանկագիրներ Կատեգորիա:20-րդ դարի բանաստեղծներ Կատեգորիա:20-րդ դարի վիպասաններ Կատեգորիա:Տրոեկուրովյան գերեզմանատանը թաղվածներ Կատեգորիա:Խորհրդային բանաստեղծներ Կատեգորիա:Ռուս սցենարիստներ Կատեգորիա:Ռուսաստանի հրեաներ Կատեգորիա:20-րդ դարի ռուս բանաստեղծներ Կատեգորիա:Բանաստեղծներ այբբենական կարգով
Գրաֆլինգ
Գրաֆլինգ (Grafling), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 2728 մարդ է (2010 թվականի դեկտեմբերի 31–ի տվյալներով) ։ Զբաղեցնում է 46,28 կմ² տարածք։ Պաշտոնական կոդ՝ 09 2 71 122։
Արտաքին հղումներ
Կատեգորիա:Գերմանիայի բնակավայրեր
Թալիա (երգչուհի)
Թալիա (Thalía, իրական անունը՝ Արիանդա Թալիա Սոդի-Միրանդա, Ariadna Thalía Sodi-Miranda,, ), մեքսիկացի փոփ երգչուհի և դերասանուհի։ Չափահաս ժամանակ հայտնի մանկական երաժշտական խմբի՝ Timbiriche-ի անդամ է եղել ։ Ներկա ժամանակ Թալիան Մեքսիկայի ամենահայտնի դերասանուհիներից մեկը է (նա շատ է նկարահանվում հեռուստասերիալներում) ։ Դրա հետ միասին Թալիան լատինոամերիկյան երգերով ալբոմներ է ձայնագրում և համերգների է մասնակցում ։
Կենսագրություն
Թալիան ծնվել է 1971 թվականի օգոստոսի 26-ին Մեքսիկայում՝ Մեխիկոյում։ Նա նկարչուհի Յոլանդա Մանդեի ու գիտնական, քրեագետ և գրող Էրնեստո Սոդա Պալարեսսայի կրտսեր դուստրն է։ Յոլանդա Մանգեն 1980-1999 թվականներին եղել է Թալիայի մենեջերը։
Երբ մեկ տարեկան էր Մեքսիկայում նկարահանվեց իր առաջին հեռուստատեսային գովազդի տեսահոլովակում։ Չորս տարեկանում Մեքսիկայի ազգային երաժշտական կոնսերվատորիայում բալետի և դաշնամուրի դասեր էր ստանում։
Նրա հայրը տառապում էր շաքարախտով և այդ պատճառով մահացել է 1977 թվականին, երբ Թալիան ընդամնեը 6 տարեկան էր։ Մի քանի տարի անց Թալիան բոլորի առջև խոստովանում է, որ հոր կորուստը իրեն այնքան ցավ է պատճառել, որ ինքը մի ամբողջ տարով կորցրել է ձայնը։ Դա հանգեցրել է նրան, որ աղջկա մոտ ախտորոշվեց դիզենտեգրատիվ խանգարում, որը պատկանում է աճի զարգացման հիվանդություների շարքին, և որը կապված է աուտիզմի հետ։ Նա մի քանի տարիների ընթացքում հոգեբանական թերապիա է ստացել ։
Թալիան սովորել է ֆրանսիա-մեքսիկական լիսեում, որտեղ ազատ ֆրանսերեն խոսել է սովորել։
Անձնական կյանքը
2000 թվականի դեկտեմբերի Թալիան ամուսնանում է ձայնագրական ընկերության սեփականատերի՝ Թոմմի Մոտտոլի հետ։ Նրանք ունեն երկու երեխա. աղջիկը՝ Սաբրինա Սակաե Մոտտոլան (ծնվել է 07.10.2007 թ.) և տղան՝ Մեթյու Ալեխանդրո Մոտտոլան (ծնվել ՝ 25.06.2011 թ.) :
Կրոն
Թալիան մի քանի անգամ արդեն ասել է, որ ինքը կրոնական նախապաշտանմունք ունեցող մարդ է և հավատում է Աստծուն։
Նա 2002 թվականին սկսել է ուսումնասիրել կաբալլան, և նրա նշաններից շատերը իր ալբոմների վերնագրերում և ստեղծագործություններում են։
Ծանոթագրություններ
Կատեգորիա:Մեքսիկացի երգչուհիներ Կատեգորիա:Մեքսիկացի դերասանուհիներ Կատեգորիա:Մեքսիկացի կին գրողներ Կատեգորիա:21-րդ դարի երգչուհիներ Կատեգորիա:21-րդ դարի ամերիկացի երգիչներ Կատեգորիա:Հեռուստատեսային դերասանուհիներ Կատեգորիա:Երաժշտական պրոդյուսերներ Կատեգորիա:Մեքսիկացի կոմպոզիտորներ
Սահիբ Աթա
Սահիբ Աթա Ֆահրեդին Ալի (Sahip Ata Fahrettin Ali, ), Կոնիայի սուլթանության մեծ վեզիր։ Զբաղեցրել է նաև վեզիրի պաշտոն։
1256/1257 — 1258/1259 թվականներին եղել է դադ էմիր, որը ժամանակակից արդարադատության նախարարի պաշտոնն է։ 1259 թվականին եղել է նայիբ, իսկ 1259/1260 — 1288/1289 թվականներին՝ Սելջուկյան սուլթանության վեզիր։ Փերվանի մահվանից հետո նշանակվել է մեծ վեզիրի պաշտոնում։
Սահիբ Աթայի ղեկավարության տակ կառուցվել են մեծ քանակությամբ կառույցներ, մի քանի մզկիթներ և մեդրեսեներ, այդ թվում նաև Սահիբ Աթայի մզկիթը և Կոնիայի մեդրեսեի մեծ մինարեթը, Սիվասի կապույտ մեդրեսեն (1271) ։
Սահիբ Աթան համարվում է Սահիբ-Աթաօղուլարը բեյլիքի հիմնադիրը, որը գոյություն է ունեցել Աֆյոնքարահիսարի մարզի տարածքում։ Պատերազմ է վարել հարևան Գերմիյան բեյլիքի հետ, որի արդյունքում Սահիբ-Աթաօղուլարը բեյլիքը դարձել է Գերմիյան բեյլիքի վասալ։
Գրականություն
Կատեգորիա:Սելջուկյան սուլթանություն Կատեգորիա:Թուրքիայի պատմություն
Հաքաթոն
Հաքաթոն (hackathon, hack (հաքեր) և marathon - մարաթոն բառերից), ծրագրավորողների ֆորում, որի ընթացքում ծրագրային ապահովման տարբեր ոլորտների փորձագետներ (ծրագրավորողներ, դիզայներներ, մենեջերներ) համատեղ աշխատում են որևէ խնդրի լուծման ուղղությամբ։ Ներկայում հաքաթոնները այլևս չեն վերաբերում հաքերությանը, այլ պարզապես ծրագրավորման մարաթոններ են։ Սովորաբար հաքաթոնները տևում են մեկ օրից մինչև մեկ շաբաթ։
Որոշ հաքաթոններ ուղղված են կրթական կամ սոցիալական նպատակների, բայց ավելի հաճախ հաքաթոնի նպատակն է ստեղծել լիարժեք ծրագրային ապահովում։ Յուրաքանչյուր հաքաթոն կենտրոնանում է որոշակի ոլորտի վրա, օրինակ՝ ծրագրավորման լեզու, օպերացիոն համակարգ, հավելված, ծրագրային ինտերֆեյս (API):
Պատմություն
Տերմինը հայտնվել է 1999 թվականին։ Այն իրարից անկախ սկսել են օգտագործել OpenBSD-ի և Sun Microsystems-ի մշակողները։
OpenBSD ազատ բազմապլատֆորմ օպերացիոն համակարգի մշակողներն առաջին անգամ տերմինն օգտագործել են 1999 թվականի հունիսի 4-ին Կալգարիում (Կանադա) կայացած հանդիպման վերաբերյալ, որ նվիրված էր ծածկագրմանը ։ Այդ հանդիպմանը ժամանել էին 10 ծրագրավորողներ, որպեսզի գրեն ծրագրեր, որոնք չեն ենթարկվի գաղտնագրման ծրագրային ապահովման համար ԱՄՆ-ի կողմից սահմանված արտահանման խիստ սահմանափակումներին։
Sun Microsystems ծրագրային և ապարատային ապահովում արտադրող ընկերությունը «the Hackathon» անվանումն օգտագործել է JavaOne կոնֆերանսի ժամանակ, որը տեղի է ունեցել 1999 թվականի հունիսի 15-19-ը ։ JavaOne-ի կազմակերպիչներից Ջոն Գեյջն առաջարկել է ծրագիր գրել Java ծրագրավորման լեզվով նոր Palm V անձնական թվային օգնականի համար։
2000-ական թվականների կեսերից հաքաթոններն ավելի են տարածվել և ընկերությունների ու ներդրողների կողմից դիտարկվել են որպես տեխնոլոգիական ծրագրերի ու ներդրումների ոլորտների արագ մշակման միջոց ։ Որոշ խոշոր ընկերություններ ստեղծվել են հաքաթոններում, օրինակ՝ GroupMe բջջային խմբակային հաղորդագրությունների հավելվածը, որը ստեղծվել է որպես նախագիծ TechCrunch Disrupt 2010 կոնֆերանսի հաքաթոնում, իսկ 2011 թվականին այն գնվել է Skype-ի կողմից 85 միլիոն դոլարով ։
Է. Կազննաչեևան առանձնացնում է հաքաթոնների հետևյալ հիմնական նպատակները.
Պլատֆորմների մշակման համար
Որոշ հաքաթոններ նվիրված են որոշակի պլատֆորմի վրա աշխատելուն, օրինակ, օպերացիոն համակարգի կամ հավելվածներ ստեղծելու համար։
Բջջային պլատֆորմների համար հավելվածների մշակման հաքաթոններ, օրինակ, Բլետչի Պարկում (Անգլիա) անցկացվող Over the Air հաքաթոնում, որը գրավել է բավականաչափ հովանավորչական ներդրումներ ։ Անցկացվում են նաև հաքաթոններ վիդիո- և համակարգչային խաղերի մշակման համար ։
Music Hack Day հաքաթոնը նվիրված է երաժշտական ծրագրերի ու սարքավորումների ապահովմանը։ 2009 թվականից ի վեր այն անցկացվել է ավելի քան 20 անգամ տարբեր վայրերում ։
1999 թվականից սկսած՝ ամեն տարի անցկացվում է OpenBSD օպերացիոն համակարգի մշակողների հաքաթոն ։
Գոյություն ունեն հաքաթոններ Android, iOS և Tizen սմարթֆոնների համար հավելվածներ ստեղծելու համար։ Նախկինում նմանատիպ հաքաթոններ են անցկացվել Maemo 5 (Nokia N900) և MeeGo (Nokia N9) համար ։
Ծրագրավորման լեզուներ, API, ֆրեյմվորքներ
Հաքաթոններ անցկացվել են նաև HTML5 և Ruby on Rails հավելվածների մշակման նպատակով։
Որոշ հաքաթոններ ընկերությունների կողմից անցկացվում են ընդհանուր API օգտագործող ծրագրեր ստեղծելու համար։ Այնպես, Yahoo!-ն 2006 թվականից անցկացնում է «Open Hack Day» (սկզբում Hack Day») հաքաթոնը, որոնց ընթացքում օգտագործվում են Yahoo! API և API, որ պատկանում են Yahoo! կայքին, օրինակ՝ Flickr : Google-ը նույնպես կազմակերպում է նման հաքաթոնն իր API-ների համար ։
Foursquare կայքն անցկացրել է գլոբալ հաքաթոն 2011 թվականին, երբ ավելի քան 500 ծրագրավորողներ 30 վայրերում մշակել են այնպիսի ծրագրեր, որոնք օգտագործում են Foursquare API :
Ծանոթագրություն
Կատեգորիա:Համակարգչային մշակույթ Կատեգորիա:Հաքերություն Կատեգորիա:Միջոցառումներ Կատեգորիա:Ազատ ծրագրային ապահովում Կատեգորիա:Տեղեկատվական տեխնոլոգիաներ Կատեգորիա:Համացանց Կատեգորիա:Ծրագրավորման մրցույթներ Կատեգորիա:Համացանցային տերմինաբանություն Կատեգորիա:Աշխատանքի կազմակերպում
Մասյաֆի գավառ
Մասյաֆի գավառ (منطقة مصياف), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Համայի մարզի 5 գավառներից մեկը։
Մահարդայի գավառը բաժանված է 3 շրջանների.
Ծանոթագրություններ
Կատեգորիա:Մասյաֆի գավառ
Պոն դը Լաբոմ
Պոն դը Լաբոմ (Pont-de-Labeaume), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Աշխարհագրություն
Գտնվում է Փարիզ քաղաքից 490 կմ հարավ, Լիոն քաղաքից` 130 կմ հարավ, Պրիվա քաղաքից` 26 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 333 աշխատունակ (15-64 տարեկան) բնակիչ, որոնցից ակտիվ էին 233-ը, իսկ ոչ ակտիվները` 100։ Ակտիվության ցուցանիշը կազմում է 70,0 %։ 233 աշխատունակ մարդկանցից աշխատել է 197 անձ (104 տղամարդ և 93 կին)։ Գործազուրկ են եղել 36 անձ (13 տղամարդ և 23 կին)։ 100 անաշխատունակներից 28-ը եղել են աշակերտներ կամ ուսանողներ, 36-ը` թոշակառուներ, իսկ 36-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պլա
Պլա (Plats), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Աշխարհագրություն
Գտնվում է Փարիզ քաղաքից 470 կմ հարավ-արևելք, Լիոն քաղաքից` 85 կմ հարավ, Պրիվա քաղաքից` 34 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Խան (ֆիդայի)
Խան (Բարսեղ Թիրաքյան), (1863 թ․, գ. Դերևանք Կեսարիայի գավառ – 1903 թ․, Բասեն), հայ ազգային-ազատագրական շարժման գործիչ, ֆիդայի։
Կենսագրություն
Ծնվել է Թուրքիայի Կեսարիա թուրքախոս շրջանի Տերևենք գյուղում 1863 թվականին։ Չհաշտվելով թուրքական անիրավ կարգերի և հայության ճնշված վիճակի հետ` Բարսեղը հաճախ կռվի էր բռնվում հայերին անարգող կամ հարստահարող թուրքերի հետ և, ի վերջո, ստիպված է լինում թողնել ծննդավայրն ու մեկնել Կոստանդնուպոլիս։ Այստեղ նա հարում է Սոցիալ-Դեմոկրատական Հնչակյան կուսակցությանը, մասնակցում է Գում Գափուի (1890 թ. հուլիսի 15) և Բաբ Ալիի (1895 թ. սեպտեմբերի 18) ցույցերին` աչքի ընկնելով իբրև անվախ ու համարձակ մարտիկ։ Շուտով Բարսեղը, թողնելով Կոստանդնուպոլիսը, անցնում է Կովկաս` մարտական խմբերի մեջ ընդգրկվելու նպատակով։ Այստեղ մտնելով Հայ Յեղափոխական Դաշնակցության շարքերը` անցնում է Պարսկաստան, ուր պատրաստվում էր Խանասորի արշավանքը։ Խանասորի արշավանքին (1897 թ. հուլիսի 25) Բարսեղը մասնակցում է իբրև տասնապետ և աչքի է ընկնում որպես անվախ և քաջ կռվող։
Խաստուրի կռիվը
Այնուհետև Բարսեղ Թիրաքյանը, այլևս իբրև Խան, դառնում է նշանավոր հայդուկ ու խմբապետ և մասնակցում հայդուկային բազմաթիվ կռիվների։ Խանին հատկապես մեծ համբավ է բերում 1899 թ. հոկտեմբերի 26-ին տեղի ունեցած Խաստուրի հերոսամարտը, երբ նրա գլխավորած 83 հոգուց բաղկացած զինատար խումբը Կարսից Տարոն անցնելիս ռուս-թուրքական սահմանն անցնելուց հետո Ալաշկերտի Խաստուր գյուղում շրջապատվում է քրդական «Համիդիե» և թուրքական կանոնավոր զորքերի կողմից, սակայն հերոսական կռիվ մղելով` հայդուկներին հաջողվում է մի քանի զոհերի գնով դուրս գալ շրջապատումից և անհետանալ գիշերվա մթության մեջ` ծանր կորուստներ պատճառելով թշնամուն։ Այս կռվում հայդուկապետ Խանը լավագույնս է կիրառել իր հրամանատարական հմտությունը։
Խաստուրի կռվում «Շանթ» խումբն ունեցել է 15 զոհ (5 տասնապետ և 10 զինվոր)։ Թշնամու կորուստների թիվը հասել է 350–ից 400–ի։ Թեև հաղթանակը կատարյալ էր, բայց խումբն այլևս չէր կարող ճանապարհը շարունակել։ Խաստուրի կռվից հետո առաջացած աղմուկի պատճառով մարտախումբը հարկադրված իր հետ վերցնում է նաև Խաստուրի բնակիչների մի մասին և վերադառնում Կարս։
«Կայծակ» հեծյալ խումբը
1902 թվականին Խանը, դարձյալ որպես Կարսում կազմավորված ՀՅԴ «Շանթ» նոր խմբի ղեկավար, կրկին փորձում է անցնել Երկիր, բայց առատ ձյան և ձնամրրիկի պատճառով մարտախումբը կորցնում է ճանապարհը և վերադառնում Կարս։
Շուտով Խանը ռուսական իշխանությունների հարկադրանքով մեկնում է Պարսկաստան։ Սակայն, 1903 թվականին Սասուն անցնելու նպատակով Կարսում նոր խումբ է կազմավորվում և Խանը, այդ խմբին անդամագրվելու նպատակով, վերադառնում է Կարս՝ նշանակվելով նոր կազմավորվող արշավախմբի ղեկավար։ Նրա օգնական է նշանակվում Հմայակ Չմշկյանը։ Միաժամանակ որոշվում է խումբը բաժանել երկու մասի` հեծյալ «Կայծակ» խումբը, որը բաղկացած էր 53 հոգուց, ղեկավարելու էր Խանը, իսկ հետևակ «Շանթ» խումբը` թեքիրդաղցի Օնիկ Նևրուզը։
Խանի հեծյալ խումբը պետք էր անցներ Բայբուրդ – Քեջաջ գյուղերի մոտով, ապա Սարիղամիշի արևմտյան փեշերով պետք է կտրեր անցներ դեպի սուրբ Խաչ լեռան ստորոտները, այնուհետև` Մժնկերտի և Ղարաուրգանի միջով խումբը պետք է շարժվեր դեպի թուրքական Բասեն` Բոցիկները։ Իսկ Նևրուզի խոումբը պետք է անցներ Շադևան, Արմուտլու, Բաշգյուղ, այնտեղից էլ դեպի Թուրխոջա թուրքական գյուղի սահմանները։ Երկու խմբերը թուրքական Բասենում պետք է միանային, ապա Խնուսի վրայով անցնեին Մուշ և Սասուն։
1903 թվականի սեպտեմբերի 10–ին Կարսի Տեոլպենքլի գյուղում տեղի է ունենում «Կայծակ» և «Շանթ» մարտախմբերի ռազմական խորհուրդների միացյալ խորհրդաժողով, ուր վերջնականապես ճշտգրտվում են Սասուն մեկնելու ստույգ օրն ու ուղիները։
1903 թվականի սեպտեմբերի 17–ին «Կայծակ» և «Շանթ» զինախմբերը առանց որևէ միջադեպի անցնում են սահմանը։ Խանի հեծելախումբը անվտանգ հասնում է Գոմաձոր գյուղը, ուր մեկ օր դադար առնելուց հետո գիշերով դուրս է գալիս գյուղից և ուղևորվում Բոցիկի լեռները, որտեղ պետք է միանար  Նևրուզի զինախմբին։ Սակայն, արևածագին հեծելախմբին նկատում են ամենուրեք հայտնվող քրդերը։ Սկսվում է կռիվը։ Մոսիններով և ձեռնառումբերով զինված քաջավարժ հեծյալների համար առանձնակի դժվարություն չէր հաղթահարել քրդերի հարուցած արգելապատնեշն ու առաջ շարժվել։
Բոցիկի առաջին կռվից հետո Խանը, տեղեկանալով, որ Նևրուզի զինախումբը Բասենի Թուրխոջա գյուղի մոտակայքում դժվարին և անհավասար մարտի է բռնվել թուրքական կանոնավոր զորքի և քրդական աշիրեթների դեմ, փոխում է շարժման ուղղությունը և շտապում օգնության, սակայն, չի հաջողվում օգնության հասնել Նևրուզի զինախմբին։ Հեծելախումբը, օգնության շտապելիս, Թուրխոջայից 20 կմ հեռավորության վրա գտնվող Գոմաձոր գյուղի մոտակայքում հանդիպում է թուրքական զորքին և հարկադրված` կռվի բռնվում։ Մինչև երեկո տևած կռվի ընթացքում հայդուկների հարվածներից սպանվում են ավելի քան 200 քրդեր, 150 թուրք զինվորներ, մի հազարապետ, մի գայմագամ, 3 հարյուրապետ և 5 ղարաբեյ։ Իսկ Խանի հեծելախումբը, ազատվելով շրջապատումից, հասնում է Ըղըր–Բըղըր կոչված քարաժայռերը, որովհետև լուր էին ստացել Նևրուզի խմբի կոտորվելու մասին, իսկ դեպի Խնուս գնալն էլ կապված էր անհաղթահարելի դժվարությունների հետ։ Ստեղծված իրավիճակում Սասուն մեկնելը ոչ միայն անհնար էր, այլև` կործանարար։ Այդ պատճառով էլ Խանը որոշում է վերադառնալ Կովկաս։ Նա հեծելախումբն առաջնորդում է դեպի ռուս–թուրքական սահման և կռիվների երրորդ օրը հայտնվում ավելի ծանր և անելանելի իրավիճակում։
Երբ Խանի հեծելազորն անցնում է Դալի Բաբայի կիրճով, տարբեր կողմերից խմբի վրա տեղում են փոթորկալի համազարկեր։ Կիրճի նեղվածքն ու տեղաշարժվելու անսահմանափակությունը, երեք կողմից տեղացող կրակը ծայրահեղ դժվարին կռիվ են պարտադրում հայդուկներին։ Թշնամու արձակած գնդակներից զոհվում են Խանը, նրա օգնական Հմայակը և բազմաթիվ հայդուկներ։ Չնայած այս ամենին` խմբի 12 անդամների հաջողվում է ճեղքել պաշարման օղակը, անցնել Սրթհան գյուղ և հանձնվել ռուսական սահմանապահ զորքին։
Թեև թշնամու կորուստները մեծաքանակ էին՝ շուրջ 800 զոհ, բայց գլխովին ջախջախվել էր նաև Սասունին օգնության շտապող ամենամեծ զինատար խումբը, որը մեծ կորուստ էր հայոց ազատագրական զինյալ պայքարի համար։
Գրականություն
Կատեգորիա:1863 ծնունդներ Կատեգորիա:1903 մահեր Կատեգորիա:Հայ ֆիդայիներ Կատեգորիա:Ֆիդայական կեղծանուններ Կատեգորիա:Հայ քաղաքական գործիչներ Կատեգորիա:ՀՅԴ անդամներ
Լյուդմիլա Հարությունյան
Կենսագրություն
1963 թվականին ավարտել է Երևանի պետական համալսարանի տնտեսագիտության ֆակուլտետը։
1963-1980 թվականներին աշխատել է Երևանի պետական համալսարանի քաղաքատնտեսություն ամբիոնում որպես ասիստենտ, դասախոս, դոցենտ։ 1981-1985 թվականներին՝ ԵՊՀ սոցիոլոգիական հետազոտությունների լաբորատորիայի վարիչ։ 1986 թվականից՝ ԵՊՀ Կիրառական սոցիոլոգիայի ամբիոնի դասախոս։ 1986-2003 թվականներին՝ ԵՊՀ Կիրառական սոցիոլոգիայի ամբիոնի վարիչ։ 2003-2010 թվականներին՝ ԵՊՀ Սոցիոլոգիայի ֆակուլտետի դեկան։ 1994-1995 թվականներին եղել է Փարիզի ժողովրդագրական հետազոտությունների ազգային ինստիտուտի այցելու գիտաշխատող։ 1997-2000 թվականներին դասախոսել է Ջորջ Մայսոն համալսարանում (ԱՄՆ)։ 2003-2006 թվականներին եղել է Նորանկախ պետությունների գիտնականների համագործակցության միջազգային ասոցիացիայի (INTAS) խորհրդի անդամ։ 2008-2010 թվականներին հրավիրվել է աշխատելու որպես պրոֆեսոր՝ Շվեդիայի առաջատար հետազոտությունների կոլեգիայում (SCAS), 2007-2010 թվականներին՝ Եվրոպայի Խորհրդի սոցիալական իրավունքի կոմիտեի ընտրված անդամ։ Կոնեկտիկուտի համալսարանի սոցիալական աշխատանքի դպրոցի պատվավոր դոկտոր է։ Աշխատությունները վերաբերում են ազգաբնակչության վերարտադրությանը և տեղաշարժին, կյանքի որակին և ապրելակերպին, հակամարտությունների վերլուծությանը և լուծմանը ։
1989-1991 թվականներին ընտրվել է ԽՍՀՄ ժողովրդական պատգամավոր և ԽՍՀՄ Գերագույն Խորհրդի անդամ։ 1998-2003 թվականներին եղել է «Արժանապատիվ ապագա» կուսակցության հիմնադիր-նախագահը։ 2004 թվականից՝ «Հայ ժողովրդավարական ֆորում» հասարակական կազմակերպության նախագահն է։
Ծանոթագրություններ
Կատեգորիա:Հայ սոցիոլոգներ Կատեգորիա:ԵՊՀ շրջանավարտներ Կատեգորիա:Փիլիսոփայական գիտությունների դոկտորներ Կատեգորիա:Հայ պրոֆեսորներ Կատեգորիա:Հայ հասարակական գործիչներ Կատեգորիա:ԵՊՀ դասախոսներ Կատեգորիա:Մովսես Խորենացու մեդալակիրներ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ
Գրաթերսդորֆ
Գրաթերսդորֆ (Grattersdorf), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 1346 մարդ է (2010 թվականի դեկտեմբերի 31–ի տվյալներով) ։ Զբաղեցնում է 25,98 կմ² տարածք։ Պաշտոնական կոդ՝ 09 2 71 123։
Արտաքին հղումներ
Կատեգորիա:Գերմանիայի բնակավայրեր
Պարկավոր առյուծներ
Պարկավոր առյուծներ (Thylacoleo, от θύλακος — պարկ, leo — առյուծ), գիշատիչ երկկտրիչավոր պարկավորների կարգին պատկանող անհետացած կենդանիների ցեղ։ «Thylacoleo carnifex» պարկավոր առյուծը, որի բրածո մնացորդները հայտնաբերվել են ուշ պլեյստոցենի նստվածքներում, եղել է իր ժամանակին Ավստրալիայում հանդիպող ամենամեծ գիշատիչը։ Նրա բարձրությունը հասնում էր 70 սանտիմետրի, իսկ քաշը՝ 101-130 կիլոգրամ ։ «Thylacoleo crassidentatus»-ը եղել է մոտավորապես շան հասակի զգալիորեն փոքր կենդանի։ Ցեղը ձևավորվել է մոտավորապես 2 միլիոն տարի առաջ և ոչնչացվել՝ 40000-30000 տարի առաջ ուշ պլեյստոցենում։ Վերջին տվյալների համաձայն՝ քարանձավների պատերին հայտնաբերված նկարների միջոցով պարզել են, որ վերջին պարկավոր առյուծները  ապրել են առաջին Ավստրալիական աբորիգոնների հետ միաժամանակ։
Ջորջ Էլլիս
Կենսագրություն
1955 թվականին ավարտել է Michaelhouse-ը, 1960 թվականին գերազանցությամբ Քեյփթաունի համալսարանը (ֆիզիկայի բակալավր)։ Այստեղ նա սկզբում սովորել է ճարտարապետություն, շուտով անցել ֆիզիկային և մաթեմատիկային, այնուհետև ստացել է բիզնես տվյալների մշակման բակալավրի աստիճան։ 1964 թվականին Քեմբրիջի համալսարանում ստացել է փլիսոփայության, կիրառական մաթեմատիկայի և տեսական ֆիզիկայի դոկտորի աստիճան և դասավանդել այնտեղ, 1965 թվականից զբաղվել է հետազոտական աշխատանքներով, 1967 թվականից եղել է դասախոսի օգնական, 1970 թվականից համալսարանական դասախոս։ Ուսումնառության տարիներին ակտիվորեն զբաղվել է սպորտով, մասնակցել մրցաշարերի։ 1974 թվականից եղել է Քեյփթաունի համալսարանի դասախոս, 2004 թվականից անցել է թոշակի։ Հանդես է եկել ապարտհեյդի քաղաքականության դեմ։ 2005 թվականին Nobel Conference-ում հանդես է եկել որպես հրավիրված զեկուցող։
Հանդիսանում է Journal of General Relativity and Gravitation-ի գլխավոր խմբագիրը։
1989 թվականից մինչև 1992 թվականը եղել է Հարաբերականության ընդհանուր տեսության և տիեզերական ձգողականության տեսության Միջազգային ընկերության նախագահը։ Հանդիսացել է Թագավորական աստղագիտական ընկերության անդամ։
Կնոջ` Մերիի և չորս երեխաների հետ միասին բնակվում են Քեյփթաունում։
Ավելի քան 300 գիտական աշխատանքների հեղինակ է, որոնք հիմնականում վերաբերվում են հավանականության և տիեզերագիտության տեսությանը։   Nature-ում տպագրել է 17 հոդվածներ։ Նրա գրքերից են`  The Large Scale Structure of Space Time (1973, with S W Hawking), Dynamical systems and cosmology (1996, with J Wainwright), Is The Universe Open or Closed? The Density of Matter in the Universe (1997, with P Coles), Relativistic Cosmology (2011, with R Maartens and Malcolm MacCallum):
Հոդվածներ
Էլլիսն ունի ավելի քան 500 հրատարակված հոդվածներ (տես "|"), 17 ներառված է Nature ամսագրում։ Նշանակալի հոդվածներից են`
Պուրշեր
Պուրշեր (Pourchères), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Աշխարհագրություն
Գտնվում է Փարիզ քաղաքից 490 կմ հարավ, Լիոն քաղաքից` 120 կմ հարավ, Պրիվա քաղաքից` 8 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 95 աշխատունակ (15-64 տարեկան) բնակիչ, որոնցից ակտիվ էին 68-ը, իսկ ոչ ակտիվները` 27։ Ակտիվության ցուցանիշը կազմում է 71,6 %։ 68 աշխատունակ մարդկանցից աշխատել է 62 անձ (29 տղամարդ և 33 կին)։ Գործազուրկ են եղել 6 անձ (3 տղամարդ և 3 կին)։ 27 անաշխատունակներից 10-ը եղել են աշակերտներ կամ ուսանողներ, 10-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ֆրանսիական Լաոս
Ֆրանսիական Լաոս, հանդիսանում է Ֆրանսիական գաղութային կայսրության մաս հարավարևելյան Ասիայում։ Այն բաղկացած նախկին թագավորության  մեծ մասից և 1893 թվականից մաս է կազմել ֆրանսիական Հնդկաչինի։ Նրան 1946  թվականին շնորհվել է ինքնավարություն Ֆրանսիական միության մեջ։ Ֆրանս-լաոսական 1853 թվականի պայմանագրով Լաոսը դարձել է Ֆրանսիական Միության անկախ անդամ ։ Ջենովայի կոնֆերանսում Ֆրանսիայի՝ Հնդկաչինից դուրս գալուց հետո (Հնդկաչինի Առաջին պատերազմ) Լաոսը 1954 թվականին ստացել է անկախություն։
Պրոտեկտորատի հիմնումը
Կամբոջան ձեռք բերելուց հետո ֆրանսիացի հետազոտողները Էռնեստ Դուդարտա դե Լագրիի գլխավորությամբ մի քանի արշավանքներ են կատարում Մեկոնգ գետի երկայնքով, որպեսզի գտնեն հնարավոր առևտրական հարաբերությունները Ֆրանսիական Կամբոջայի և Կոչինչինի  (այժմյան Հարավային Վիետնամ)  տարածաշրջանի համար։ Լուանգ Պրաբանգում ստեղծվել է ֆրանսիական հյուպատոսություն, որը Վիենտյանի թագավորական նահանգների հետ մեկտեղ եղել է կախյալ թագավորությւն Սիամում (այժմյան Թաիլանդ)։ Սիամը Չուլալոնգկորն թագավորի գլխավորությամբ շուտով վախենալով, որ Ֆրանսիան ծրագրում է անեքսիայի ենթարկել Լուանգ Պրաբանգը, պայմանագիր է ստորագրում ֆրանսիացիների հետ 1886 թվականի մայիսի 7-ին, որում ճանաչվում է Սիամի ինքնավարությունը Լաոսի թագավորության ներքո ։
1886 թվականին Օգյուստ Պավին նշանակվում է փոխհյուպատոս Լուանգ Պրաբանգում և դառնում պատասխանատու Լաոսի տարածք ուղարկվող արշավախմբի համար, որը հնարավորության դեպքում Լաոսը պետք է դարձներ ֆրանսիական տարածք։ 1888 թվականին չինական ուժերը՝ հայտնի «սև դրոշներ» անունով, պատերազմ են հայտարարում Սիամին և նրա վասալԼուանգ Պրաբանգի նահանգին՝ ազատելով քաղաքը։ Հետո Պավին և ֆրանսիական զորքերը միջամտում են և թագավորական ընտանիքը տեղափոխում ապահով վայր։ Ֆրանսիական լրացուցիչ ուժերը Հանոյից ժամանում են ավելի ուշ, որպեսզի «սև դրոշներին» հեռացնեն Լուանգ Պրաբանգից։ Քաղաք վերադառնալուց հետո թագավոր Ոուն Քամը խնդրում է ֆրանսիացիների հովանավորությունը։ Ոուն Քամը իր խնդրանքն ուղարկում է Ֆրանսիական կառավարությանը (Փարիզ)։ 1889 թվականի մարտի 27-ին երկու երկրների միջև համաձայնություն է կայացվում՝ չնայած սիամական բողոքին ։ 1893 թվականին պատերազմ է սկսվում երկու երկրների միջև, որի բարձրակետը դառնում է այն, որ Ֆրանսիան չնայած Մեծ Բրիտանիային տված խոստմանը, Բանգկոկ է մտնում ռազմանավերով ։ Թագավորությունը ստիպված էր ճանաչել ֆրանսիական վերահսկողությունը Մեկոնգ գետի արևելյան մասում։ Պավին շարունակում էր աջակցել ֆրանսիական արշավախմբին լաոսական տարածքում և տարածքին տալիս է Լաոս անունը։ Սիամական համաձայնությունը վերջնագրին՝ զիջելու կղզիները Մեկոնգի արևելքում, Լաոսի պրոտեկտորատը պաշտոնապես հաստատվում է և վարչական կենտրոնը Լուանգ Պրաբանգից տեղափոխվում է Վիենտիան։ Սակայն Լուանգ Պրաբանգը մնում է թագավորական ընտանիքի նստավայրը, ում իշխանությունը փոխանցվում է ֆրանսիացի պաշտոնյաներին՝ ներառյալ փոխհյուպատոսությունը և և ռեզիդենտ-գեներալը ։ 1896 թվականի հունվարին Ֆրանսիան և Միացյալ թագավորությունը համաձայնության են գալիս ճաանաչելու Ֆրանսիական և Լաոսի և Բրիտանական Բուրմայի սահմանները։
Վարչական վերակազմավորում
1898 թվականին Լաոսը Ֆրանսիական Հնդկաչինին ամբողջովին միավորվում է։ Միավորում, որն ստեղծվել էր  1887  թվականին Կամբոջայում և Վիետնամում ֆրանսիական իշխանության կողմից։ Ավելի ուշ գաղութային կառավարությունը Վիետնամում և Լաոսում  կազմավորվում է տասը շրջաններից երկուսում։  Լուանգ Պրաբանգի արքայական նստավայրը դեռևս համարվում է  Լուանգ Պրաբանգ նահանգը։ Պաշտոնական կառավարիչը և թագավորական դատարանը դեռևս մնում էին, բայց հետագայում պետք է կազմված լինեին ֆրանսիացի պաշտոնյաներից։ Մնացած ինը շրջանները ուղղակիորեն կառավարվում էին Վիենտիանի  ֆրանսիական կառավարության կողմից։ Յուրաքանչյուր մարզն ուներ ռեզիդենտ-մարզպետ և ռազմական պաշտոնյա։ Կառավարությանը ֆինանսավորելու համար հարկեր են  ներկայացվում և պարտաադրվում բնակչությանը  ։ 1902 թվականի Սիամի հետ պայմանագիրը կառավարությանը ստիպում է հանձնել նաև Մեկոնգ գետի արևմտյան մասի հողերը։ Այդ հողերն այժմ կազմում են Սենիբուլի նահանգը և Չամպասակ նահանգի արևմտյան մասը ։
Գաղութատիրությունը Լաոսում
Անհաջողություն կրելով իր մեծ՝ Սիամը և Լաոսը անեքսիայի ենթարկելու ծրագրի համար՝ ֆրանսիացիները կորցնում են իրենց մեծ հետաքրքրությունը Լաոսում և հաջորդ հիսուն տարում այն փակ է մնում ֆրանսիական կայսրության համար։ Պաշտոնական կերպով Լուանգ Պրաբանգի թագավորությունը մնում է ներքին ինքնավարությունը պաշտպանող, սակայն գործնականում այն ​​վերահսկվում է ֆրանսիացիների կողմից, իսկ Լաոսը կառավարվում է որպես գաղութ։ Սիսավանգ Վոնգ թագավորը, որը 1904 թվականինին դառնում է Պրաբանգի թագավորը, 55-ամյա թագավորության ընթացքում չափազանց հավատարիմ է մնում ֆրանսիացիներին։
Տնտեսապես ֆրանսիացիները Լաոսը չեն զարգացրել այնպիսի մասշտաբով, ինչպես որ այն զարգացել է Վիետնամում։ Շատ վիետնամցիներ են հավաքագրվում աշխատելու Լաոսի կառավարությունում լաոսյան ժողովրդի փոխարեն, ինչի արդյունքում տեղացիների և կառավարության միջև որոշակի հակասություններ են առաջանում։ Տնտեսական զարգացումը Լաոսում շատ դանդաղ է տեղի ունենում։ Նախապես հիմնականում առաջ է մղվում բրնձի մշակման և բրնձի ալկոհոլի արտադրությունը։ Այնուամենայնիվ, ֆրանսիացիները չեն ծրագրում ընդլայնել լաոսյան տնտեսությունը և թողնել, որ բնակչությունը չզբաղվի առևտրային գործունեությամբ։ Աշխարհագրական մեկուսացումը հանգեցնում է նրան, որ Լաոսը Ֆրանսիայից ավելի քիչ կախում է ունենում Ֆրանսիայի մյուս գաղութների համեմատությամբ։ 1937 թվականի գնահատմամբ Լաոսում ապրում էին միայն 574 ֆրանսիացի և ավելի քիչ թվով կառավարական աշխատողներ, որոնք զգալիորեն ավելի փոքր թիվ էին կազմում, քան Վիետնամում և Կամբոջայում ։
Արտաքին հղումներ
Կատեգորիա:Լաոսի պատմություն Կատեգորիա:1893 թվականին հիմնադրված բնակավայրեր
Իմպիչմենտ
Պաշտոնանկություն (impeachment, inpeach՝ մեղադրել), ընթացակարգ, որով երկրի օրենսդիր մարմինը պաշտոնապես մեղադրանք է առաջադրում կառավարության բարձրագույն պաշտոնյաներին։ Պաշտոնանկությունը չի ենթադրում պաշտոնյայի պարտադիր ազատում զբաղեցրած պաշտոնից․ այն պարզապես առաջին քայլն է այդ ճանապարհին։ Անձին մեղադրելուց հետո պետք է քվեարկություն անցկացվի, որի արդյունքում միայն նա կարող է ազատվել զբաղեցրած պաշտոնից։
Քանի որ պաշտոնանկության դեպքում խաթարվում են պաշտոնատար անձի գործունեության հետ կապված սահմանադրական ընթացակարգերը (ընտրություն, նշանակում) և որովհետև այն սովորաբար մեծամասնություն է պահանջում, կիրառվում է միայն լուրջ իրավախախտումների դեպքում։ ԱՄՆ-ում, օրինակ, դաշնային մակարդակում պաշտոնանկություն կարող է կիրառվել միայն ծանր հանցագործություններ կատարած անձանց նկատմամբ։ ԱՄՆ պատմության ընթացքում պաշտոնանկության են ենթարկվել մի շարք դաշնային պաշտոնյաներ, ներառյալ 2 նախագահներ Էնդրյու Ջոնսոնը և Բիլ Քլինթոնը, մի շարք դատավորներ։ ԱՄՆ նախագահ Ռիչարդ Նիքսոնը հրաժարական տվեց մինչ պաշտոնանկության ընթացակարգը սկսելը։